पाएं अपने शहर की ताज़ा ख़बरें और फ्री ई-पेपरडाउनलोड करें
नियोजित शिक्षकों ने पहले बिना वेतन के होली मनाई, अब ईद भी मनाएंगे। इन शिक्षकों को इस साल जनवरी से वेतन लंबित है। नियोजित शिक्षक लगातार वेतन मांग रहे हैं, लेकिन भुगतान कब होगा शिक्षा विभाग के अधिकारियों के पास इसका जवाब नहीं है। शिक्षक मो. सिराज कादरी ने कहा कि बिना वेतन के ईद कैसे मनाएंगे इसकी चिंता हो रही है। 21 वां रोजा बीता। त्योहार भी करीब है। नियोजित शिक्षकों की सरकारी नौकरी ऐसी है कि, शिक्षक गर्व नहीं शर्म महसूस करते हैं। नियुक्ति काल से अब तक कभी भी समय पर वेतन का नहीं मिला। इस साल जनवरी से वेतन बकाया है। आर्थिक संकट कोरोना से ज्यादा खतरनाक है। सैकड़ों नियोजित शिक्षक आर्थिक तंगी से मौत के शिकार हो चुके हैं। अफसोस कि सरकार बेखबर है। नीतीश केबिनेट की बैठक मे शिक्षा में सुधार करने की तो चर्चा होती है, लेकिन शिक्षक के बदतर हालात पर कभी चर्चा नही होती। आर्थिक रूप से मजबूत किए बगैर शिक्षा मे संभव नहीं हो सकता। उन्होंने सरकार से अविलंब वेतन भुगतान कराने का आग्रह किया है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva zho_Hant eng_Latn